### Beslutning

Godkendt.

Afbud: Victoria Thygesen

### Sagsfremstilling

## **Resume og sagens baggrund**

Fællessekretariatet for Fysioterapi i [adresse] har fremsendt ny
Kapacitetsplan for Fysioterapi til politisk godkendelse i alle 17 kommuner. Den
ny kapacitetsplan giver en øget kapacitet på både vederlagsfri og almen
fysioterapi. Sagen har været behandlet i Samarbejdsudvalget for Fysioterapi Region
[adresse].  Kommunalbestyrelsen skal godkende kapacitetsplanen inden d. 30.
juni 2025. Kapacitetsplanen var i høring i ÆSU 4. november 2024, hvor det blev
besluttet ikke at byde ind på yderligere kapacitet i Kalundborg Kommune.
Aktuelle sag skal ligeledes godkendes af Regionsrådet, da der er delt myndighed
på området.

## **Indstillinger**

Det indstilles, at ny Kapacitetsplan for Fysioterapi i [adresse]
godkendes.

## Behandling

Ældre- og Sundhedsudvalget, Økonomiudvalget, Kommunalbestyrelsen.

## **Sagsfremstilling**

*Baggrund*

I den nye overenskomst for fysioterapi fremgår det, at kapacitetsdelen af
Praksisplan for Fysioterapi skal revideres senest den 1. juli 2025. Den
resterende del af Praksisplanen fastholdes uændret på nuværende tidspunkt. Ved
kapacitetsudvidelser indenfor den vederlagsfrie fysioterapi påhviler udgifterne
patienternes bopælskommuner. Kapacitetsplan for Fysioterapi samt
godkendelsesbrev til kommunerne er vedlagt som bilag.

*Kapacitetsplan for Fysioterapi – Region Sjælland*

Som en del af den nye overenskomst for fysioterapi har Regionernes Lønnings-
og Takst Nævn (RLTN) på landsplan afsat 39,978 mio. kr. til ny nedsættelser af
kapacitet til vederlagsfri fysioterapi (Speciale 62). Region [adresse] andel
udgør i alt 6.180.598 kr. Regionen har valgt at afsætte et tilsvarende beløb
inden for den almindelige fysioterapi (Speciale 51). Årsagen til, at man har
udvidet den nationale økonomiramme, er for at imødekomme det stadig stigende
antal patienter til den vederlagsfrie ordning med ventelister til følge.

RLTN har meldt ud til regioner og kommuner, at det er op til de enkelte
regioner at fordele de afsatte midler herunder fordelingen på speciale 51 og
62. Fællessekretariatet for Fysioterapi (Region Sjælland og KKR-sekretariatet)
har i [adresse] ladet det være op til de enkelte kommuner at afgøre, om
de ønskede øget kapacitet i egen kommune.

*Ny nedsættelser i [adresse]:*

I [adresse] gennemførte man i 4. kvartal 2024 en høring i de 17
kommuner vedrørende kommuners ønsker til ny nedsættelser af vederlagsfri
fysioterapi (Speciale 62). På baggrund af de indkomne høringssvar, er der
udarbejdet en endelig Kapacitetsplan for Fysioterapi, som nu forelægges til
godkendelse:

* Fordelingen af ny nedsættelse i Kapacitetsplanen på
  speciale 62 afspejler de indmeldte ønsker fra kommunerne i høringsfasen -
  Se nedenstående tabel.
* Det er et krav til nye ydernumre, at der både er
  speciale 51 (alm. Fys.) og 62 (vederlagsfri fys.) kapacitet med. Derfor er alle kommuner, der har
  indmeldt Speciale 62 også fået Speciale 51
* Speciale 51 kapaciteten er regionalt finansieret, og
  har ikke indflydelse på kommunernes økonomi.
* Planen er et udtryk for en endelig fordeling af ny
  nedsættelser, og kan ikke fraviges
* Alle kommuner skal godkende planen politisk i
  Kommunalbestyrelsen – også dem som ikke har fået tildelt ny kapacitet.
  Sagen skal ligeledes godkendes af Regionsrådet
* Kapacitetsplanen er først endelig godkendt, når alle 17
  kommuner har godkendt planen politisk i Kommunalbestyrelsen, og der
  foreligger en godkendelse af Regionsrådet.
* Danske Fysioterapeuters repræsentanter har bedt om at
  få nedenstående bemærkning med ud ifm. godkendelse:

* *’Fysioterapeuterne i Samarbejdsudvalget anerkender, at
  udkastets anbefalinger om ny nedsættelser er en væsentlig forbedring i
  forhold til det tidligere udkast. Fysioterapeuterne hæfter sig dog ved, at
  der mangler oplæg om udmøntning af al kapaciteten på speciale 62, idet der
  mangler 1,31 kapaciteter på dette speciale’.*

Fordeling af nynedsættelser i [adresse]

|  |  |  |
| --- | --- | --- |
|  | Øget kapacitet på speciale 62  (Kommunal finansiering) | Øget kapacitet på speciale 51  (Regional finansiering) |
| [adresse] 0,50 | 0,50 |
| Køge | 0,79 | 1 |
| [adresse]
| Faxe | 1 | 1,75 |
| [adresse] |
| [adresse]
| *I alt:* | *4,79* | *7,2* |

*Tabellen viser kommende tildeling af kapacitet fordelt mellem speciale
62 og speciale 51. Der er pt. en forventning om, at kapaciteten i ovenstående
tabel vil kunne fordeleles på 13 nye ydernumre*.

Med udmøntningen af de ovenstående kapaciteter anvendes 78 % af den
økonomiske ramme, som er afsat i [adresse] til ny nedsættelser. De
resterende midler ligges tilbage i den nationale økonomiske ramme.

Økonomi og lokale forhold

Kalundborg kommune har i forbindelse med høringsfasen ikke meldt ind på øget
kapacitet jf. ovenstående tabel.

Tidsplan og godkendelse

Den fremsendte kapacitetsplan har været politisk behandlet i
Samarbejdsudvalget for Fysioterapi d. 28. marts 2025 og forelagt til
orientering for KKR Sjælland d. 8. april 2025. Efter politisk godkendelse i
alle kommuner senest pr. d. 30. juni 2025, vil der blive igangsat et arbejde
med planlægning af udbud af de nye ydernumre.

## Økonomiske konsekvenser

Ingen bevillingsmæssige konsekvenser.

### Sagens forløb

02/06/2025 Ældre- og Sundhedsudvalget
Anbefales.
18/06/2025 Økonomiudvalget
Anbefales.